**Клиенттерді жеке есепке алудың деректер базасының**

**жұмысын ұйымдастыру (КЖЕДБ)**

АИТВ/ЖИТС – осы аурумен 16-35-тен 40-45 жас аралығындағы жас ұрпақ шалдығуда. Үкіметіміз жас ұрпақтың денсаулығы мен мемлекеттің әлеуетін сақтауға мүдделі. Осыған байланысты, «Халық денсаулығы және денсаулық сақтау жүйесі туралы» 18.09.2009 ж. ҚР кодексінің 114 бабының 5 тармақшасына сәйкес және ЖИТС-індетіне қарсы іс-әрекет жөніндегі шараларды жүйелеу мақсатында, Қазақстан Республикасы Денсаулық сақтау министрінің «Сенім бекеттерінің қызметін ұйымдастыру туралы» 2013 жылғы 28 ақпандағы № 115 бұйрығы шығарылды.

ЖИТС ОО жанында халықтың осал топтары (ХОТ) арасында алдын алу бағдарламаларын жүзеге асыру үшін стационарлық және жылжымалы сенім бекеттері жұмыс істейді. Бұл топқа инъекциялық есірткі тұтынушылар (ИЕТ) пен секс қызметшілері (СҚ) жатады.

Сенім бекеттерінде: ХОТ-қа психоәлеуметтік консультация (ПӘК), пайдаланылған шприцтерді ауыстыру,презервативтерді, ақпараттық-білім беру материалдарын (АБМ) беру, АИТВ-инфекциясына тексерілуге жолдама және ЖЖБЖ-ға тексерілуі үшін достық кабинетіне (ДК) жолдама беріледі. Осынау іс-шаралардың барлығы ХОТ арасында АИТВ/ЖИТС таралу қарқынын төмендетуге бағытталған.

ХОТ-қа қызмет көрсету, анонимдік және құпиялылық негізде, бірегей сәйкестендіру кодтары (БСК) бойынша жүргізіледі. Бұл жеті саннан тұратын код, ол былайша жасалады: анасы есімінің алғашқы 2 әріпі; әкесі есімінің алғашқы 2 әріпі, клиенттің жынысы (еркек - 1, әйел – 2) және туған жылының соңғы екі цифры алынады. Сенім бекеттерінің ХОТ арасында алдын алу іс-шараларын көрсету бойынша жұмысына аутрич-қызметшілер мен волонтерлер тартылады. Аутрич – қызметшілер тең-теңімен қағидатымен жұмыс істейді.

Клиенттерді жеке есепке алудың деректер базасы (КЖЕДБ) тартылған клиенттерді есепке алуға және «Зиянын төмендету» құрауышы бойынша есептілікті қалыптастыруға арналған.

Аутрич – қызметшілер маршруттық парақшаларды толтырады, онда клиенттің БСК, берілген шығасылы материалдары, ПӘК қызметі, АИТВ-ға тексерілуге жолдама мен ЖЖБЖ-ға тексерілуге достық кабинетіне жолдама беру көрсетіледі.

Олар одан ары қарай маршруттық парақшаларын, берілген жолдамаларын, бөліктерін және сенім бекетінің (СБ) медбикесіне ай сайынғы есебін тапсырады. СБ медбикесі сенім бекеттерінен алған маршруттық парақшаларын клиенттерді жеке есепке алудың деректер базасы бойынша жауапты маманға береді. Деректер базасына енгізу үшін тікелей маршруттық парақшалардан барлық деректер көшіріледі. КЖЕДБ автоматтандырылған үдерісінің арқасында, «ХОТ-ын алдын алу бағдарламасымен қамту» көрсеткіштері бойынша есептік деректердің сапасы, сондай-ақ кодтарды қадағалау мен «қосарлы қамту» проблемасын болдырмау мүмкіндігі жақсарды.

Эпидемиолог дәрігердің көмекшісі К. Джуманов.